Na temelju članka 58. i 118. Zakona o odgoju i obrazovanju u osnovnoj i srednjoj školi (NN87/08, 86/09, 92/10, 105/10, 90/11. 05/12. 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23) te članka 61. Statuta Osnovne škole don Mihovila Pavlinovića, Metković, Školski odbor, nakon provedene rasprave na Učiteljskom vijeću dana 26. svibnja 2026., Vijeću roditelja dana 11. lipnja 2026. i Vijeću učenika dana 29. svibnja 2026., na 17. sjednici održanoj 26. lipnja 2026. donio je 

PRAVILNIK O KUĆNOM REDU


I. [image: ]OPĆE ODREDBE   


Članak 1.
Ovim Pravilnikom određuje se kućni red Osnovne škole don Mihovila Pavlinovića Metković njezinih područnih škola Vid i Prud ( u daljnjem tekstu Škola ). Izrazi u muškom rodu neutralni su i odnose se na sve osobe, muškog i ženskog spola.
Pod pojmom Škola obuhvaćeni su unutarnji i vanjski prostori Škole te sve djelatnosti u organizaciji Škole ( izvanučionična nastava, te druge odgojno-obrazovne aktivnosti izvan škole kao što su posjeti ili sudjelovanje u kulturnim i sportskim manifestacijama i događajima te druge aktivnosti koje su u funkciji ostvarivanja odgojno-obrazovnih ciljeva i zadaća kulturne i javne djelatnosti školske ustanove).
Pravilnikom o kućnom redu ( u daljnjem tekstu: Pravilnik) utvrđuje se:
1. Organizacija rada škole,
2. Ponašanje i obveze učenika, djelatnika Škole, roditelja i ostalih posjetitelja
3. Školska imovina
4. Socijalno neprihvatljivi oblici ponašanja, pravila sigurnosti i zaštite od navedenih oblika ponašanja
5. Kršenje kućnog reda

Članak 2.

Ovaj Pravilnik se odnosi na sve osobe za vrijeme boravka u školi ( unutarnjim i vanjskim prostorima).

Članak 3.

S odredbama ovog Pravilnika razrednici su dužni upoznati učenike i njihove roditelje, odnosno skrbnike na početku svake školske godine.
Ovaj Pravilnik ističe se na oglasnoj ploči zbornice, na vidljivom mjestu Škole i na mrežnim stranicama Škole.

Članak 4.

Radno vrijeme Škole odvija se u tjednim smjenama, prema rasporedu i odlukama ravnatelja. Radno vrijeme Škole je od 06:00 do 20:00 sati.

Radnici su dužni dolaziti na posao i odlaziti s posla prema rasporedu radnog vremena.

Raspored radnog vremena ravnatelja, stručnih suradnika, tajništva, računovodstva i administracije s prijemom stranaka obvezno se ističe na ulaznim vratima i mrežnoj stranici škole.


Članak 5.

Redovna nastava organizira se u dvije smjene. Jutarnja smjena započinje u 7:30 i završava najkasnije u 12:40, poslijepodnevna smjena započinje u 13:00 i završava najkasnije u 18:10 sati.
Raspored rada svakog pojedinog razreda dio je Godišnjeg plana i programa rada škole.
Radnici Škole dužni su na posao dolaziti i odlaziti prema rasporedu radnog vremena. Način evidencije određuje ravnatelj. U slučaju bolesti ili nemogućnosti dolaska na posao radnici Škole su dužni izvijestiti ravnatelja/tajništvo Škole.
[image: ]Između satova su odmori . Mali odmori traju 5 minuta, a veliki odmor 15 minuta.


II.  PRAVILA I OBVETE PONAŠANJA U ŠKOLI, UNUTARNJEM I VANJSKOM PROSTORU I MREŽNOM OKRUŽENJU

Članak 6.

(1)U prostoru Škole zabranjeno je :
· Nasilno ponašanje bilo kojeg oblika sukoba,
· unošenje i konzumiranje alkohola, energetskih pića i narkotičkih sredstava, te drugih tvari koje su zabranjene u prostoru Škole ili na drugom mjestu gdje se održava odgojno-obrazovni rad,
· Uvođenje nepoznatih osoba u Školu stranih i nepoznatih osoba bez znanja ravnatelja,
· Korištenje bilo kakvih duhanskih proizvoda ( cigarete, snus, elektroničke cigarete ( sa i bez nikotina), grijani duhanski proizvodi, biljni proizvodi za pušenje i ostali proizvodi koji stvaraju dim i aerosol).
· nošenje oružja i sličnih predmeta, osim za osobe koje dolaze u službeni posjet Školi, odnosno koje obavljaju neku službu (policija, vojska ),
· unošenje sredstava i predmeta koji mogu ugroziti zdravlje i sigurnost osoba u Školi,
· unošenje sredstava koja mogu izazvati požar ili eksploziju,
· igranje igara na sreću i sve vrste kartanja,
· reklamiranje i prodaja svih proizvoda koja nisu u skladu s ciljevima odgoja i obrazovanja,
· konzumiranje jela i pića na nastavnom satu,
· neprimjereno ponašanje koje proizvodi buku i ometa redoviti rad u Školi,
· neovlašteno pristupanje i rad sa školskom bazom podataka,
· učenicima pristupati računalima bez nadzora učitelja,
· instaliranje programa, donošenje i pokretanje programa, bez dopuštenja osobe nadležne za održavanje informatičke opreme u školi,
· korištenje prijenosne memorije bez izričitog odobrenja učitelja,
· bilo kakvi pokušaji otkrivanja, mijenjanja ili poništavanja postavki računala, lokalnih mreža, mrežne opreme,
· dirati električne uređaje , rasvjetna tijela, sklopke, osigurače, razvodne ploče i drugu školsku opremu ( osim ovlaštenim osobama),
· bacanje otpadaka izvan koša za otpatke,
· namjerno oštećivanje i uništavanje zidova, namještaja i školske opreme te ostale imovine u školi,
· neovlašteno snimanje te objavljivanje video uradaka na internetu,
· neovlašteno fotografiranje rada u školi i objavljivanje fotografija na internetskim stranicama,
· krivotvorenje ili uništavanje javnih školskih isprava i školske dokumentacije,
· ometanje nastave na bilo koji način,
· izražavanje svih oblika nesnošljivosti,
· korištenje rječnika koji nije primjeren odgojno-obrazovnoj ustanovi,
· unošenje tiskovina nepoćudnog sadržaja
· dovođenje životinja u prostorije i okoliš Škole, osim u slučaju projektnih aktivnosti za koje se ima suglasnost učitelja i ravnatelja.
· učenici koji postupaju suprotno prethodnim stavcima ovog članka krše Kućni red Škole zbog čega će im biti izrečene pedagoške mjere propisane Pravilnikom o kriterijima za izricanje pedagoških mjera.

Članak 7.

(1) U Školu nije dozvoljeno dolaziti u slijedećim odjevnim predmetima:
- kratkoj majici koja ne pokriva većinu tijela, za učenice je zabranjenu dolaženje u kratkim suknjama i hlačama iznad koljena, predubokim dekolteom i majicama poput potkošulja , a za učenike je zabranjeno dolaženje u potkošulji i sličnim majicama te hlačama iznad koljena,
- prozirnoj odjeći ispod koje su vidljivi dijelovi tijela ili donje rublje,
- ostalim neprikladnim odjevnim predmetima za koje ravnatelj, stručna služba ili predmetni učitelji utvrde da nisu primjereni za prostor Škole.
(2) Učenici prilikom dolaska i boravka u prostoru Škole ne smiju koristiti dekorativnu kozmetiku , lak za nokte, odnosno ne smiju u Školu dolaziti našminkani i lakiranih noktiju. Nije dozvoljeno ni dolaziti u Školu obojane kose.
(3)Pri ulazu u Školu dežurni učitelj, operativni djelatnik za sigurnost i civilnu zaštitu i predmetni učitelj po potrebi trebaju upozoriti ravnatelja/stručnu službu.
(4)U slučaju kršenja odredbi iz stavka 1. i 2. ovog članka od strane učenika Škole, ravnatelj, stručna služba ili predmetni učitelj će o kršenju pravila obavijestiti roditelje, odnosno skrbnike, te osigurati poštivanje ovih odredbi. Nakon što je roditelj/skrbnik obaviješten, dolazi po učenika u Školu i odvodi ga da se primjereno preodjene, skine šminku i nakon toga vrati u Školu.

[image: ]Članak 8.

(1)Učenik je dužan :
- kulturno se ponašati za vrijeme boravka u Školi i izvan nje,
- ne smije nositi odjevne predmete s natpisima koji mogu povrijediti tuđe osjećaje, vjerovanja ili stavove, ne nositi poderane hlače, ne bojati kosu,
- održavati čistim i urednim prostore Škole,
- dolaziti u Školu uredan i brinuti o osobnoj higijeni,
- Učenici su dužni redovito pohađati nastavu.
U školu moraju dolaziti na vrijeme i to 15 minuta prije početka 1. nastavnog sata. Učenici su dužni:
· kulturno se ponašati za vrijeme boravka u Školi i izvan nje
· održavati čistima i urednima prostore Škole i njen okoliš,
· donositi udžbenike, bilježnice i sav potreban školski pribor, sukladno rasporedu rada i dogovoru s učiteljima,
· čuvati i neoštećene pravodobno vratiti posuđene knjige u školsku knjižnicu,
· učenici su obvezni da nakon završetka nastavne/školske godine vrate udžbenike koji su predviđeni za višegodišnje korištenje u Školu u uporabnom stanju ( u skladu s odredbama Naputka o načinu uporabe, vraćanja i obnavljanja udžbenika i drugih obrazovnih materijala financiranim sredstvima iz državnog proračuna.
Članak 9.

(1)Za nastavu iz predmeta tjelesna i zdravstvena kultura učenici su dužni imati prikladnu odjeću i obuću prema uputama učitelja.
(2)Učenici ne smiju koristiti sportske rekvizite i sprave za vježbanje bez nazočnosti i odobrenja učitelja. (3)Učenici su dužni ostaviti svlačionicu čistom nakon izlaska.
(4)Nastava tjelesne i zdravstvene kulture izvodi se u školskoj sportskoj dvorani i na vanjskim školskim igralištima prema rasporedu sati koji vrijedi za dvoranu ili vani (ako to dozvoljavaju vremenske prilike). (5)Učenici izlaze na vanjska igrališta u odgovarajućoj odjeći i obući (prema uputama učitelja) te vode brigu o urednosti igrališta.

Članak 10.

Učenici u školsku zgradu ulaze mirno, bez naguravanja i galame.
Kod ulaska u Školu učenici daju prednost starijim osobama i osobama koje izlaze iz škole. Zaprljanu obuću učenici su dužni pažljivo očistiti na otiraču na ulazima u Školu.

Članak 11.

Učenici se prilikom ulaska i izlaska iz Škole kreću desnom stranom hola, stubišta i hodnika ne zadržavajući se i ne galameći.
Nakon ulaska u zgradu učenici se redaju pred učionicom u kojoj imaju po rasporedu nastavni sat, čekaju učitelja i početak nastave.
U učionicu ulaze iza učitelja u tišini i disciplinirano.
Nakon ulaska u učionicu polako odlaze na svoja mjesta prema rasporedu koji je dogovoren na satu razrednika ili prema dogovoru s predmetnim učiteljem.
Prilikom dolaska na svoja radna mjesta tiho odmiču stolice od klupa, sjedaju po odobrenju učitelja i pripremaju se za rad.
[image: ]
Članak 12.

(1)Učenici ne smiju dolaziti na sat poslije učitelja kako se ne bi remetio nastavni proces, osim u slučaju opravdanog kašnjenja čiju opravdanost procjenjuje učitelj i/ili razrednik. Ukoliko učenik kasni iz opravdanih ili neopravdanih razloga, nakon odobrenja učitelja odlazi na svoje mjesto.
(2)Učitelj evidentira izostanke i kašnjenja učenika kako bi roditelj/staratelj/skrbnik imao pravovremeni uvid u redovitost pogađanja nastave.
(3)Ako učitelj kasni na sat više od 5 minuta, dežurni učenik će obavijestiti ravnatelja ili stručnog suradnika radi daljnjih uputa.
(4)Ukoliko učenik treba ući u učionicu ili drugi prostor u kojem se održava nastava zbog obavijesti ili nekog drugog službenog razloga, prvo će pokucati, tiho doći do učitelja i objaviti mu razlog dolaska. Uz dopuštenje učitelja učenik će obaviti zadaću radi koje je došao.
(5)Tijekom nastave učenicima nije dopušteno razgovorom ometati nastavu, dovikivati se, prepirati, upadati u riječ, bacati stvari ili samovoljno šetati po učionici niti konzumirati hranu i piće.
Papire i ostale otpatke učenici su obvezni stavljati u koš za otpatke, a ne ispod klupe, na pod ili lijepiti po zidu.
(6)Učenici ne smiju crtati po klupama, zarezivati ih, šarati po zidovima ili na bilo koji drugi način uništavati školsku imovinu. Za nastalu štetu odgovara učenik, odnosno roditelj/skrbnik djeteta:
(7)Za vrijeme nastavnog sata učenici smiju napustiti učionicu samo iz opravdanih razloga i isključivo uz odobrenje učitelja.
[image: ](8)Sanitarne čvorove učenici su obvezni održavati u redu i čistima.
Strogo je zabranjeno polijevanje vode po podu, zidovima, oštećivanje i bacanje predmeta i velike količine papira u zahodske školjke, oštećivanje i uništavanje vodokotlića, umivaonika, slavina i vrata. Također nije dopušteno unošenje jela i pića, konzumacija nedozvoljenih proizvoda i nepotrebno zadržavanje u sanitarnim čvorovima.

Članak 13.

[image: ](1)Zvonom se oglašava početak i završetak nastavnog sata te početak odmora.
Učenici imaju pravo na male odmore u trajanju od 5 minuta i veliki odmor iza trećeg sata koji traje 15 minuta.
Za vrijeme malog odmora učenici ne smiju napuštati unutarnji prostor škole, odlaze u učionice u kojima će imati slijedeći sat, ukoliko učitelj nije u učionici čekaju ga poredani ispred vrata.
(2)Odlazak u toalet je uz odobrenje učitelja ( izuzetak zdravstveni razlozi ).
(3)Za vrijeme velikog odmora učenici borave na školskim igralištima ili u školskom holu/učionici uz nadzor dežurnih učitelja/razrednika/predmetnog učitelja ( ovisno o vremenskim prilikama ). Nije im dopušteno napuštanje vanjskih školskih prostora.
(4)Najstrože je zabranjeno bacanje papira , otpadaka i hrane, penjanje po ogradama, zidovima i tribinama ONK Metković.
(5)Na školskim dvorištima zabranjena je vožnja motornim vozilima, biciklima, romobilima, koturaljkama i sl. posebno za vrijeme nastave  jer ugrožavaju sigurnost učenika i remete nastavni rad.

Članak 14.

(1)U razrednom odjelu razrednik tjedno određuje dva redara prema abecednom redu. (2)Dužnosti redara su:
· pripremanje učionice za redovitu nastavu, brisanje ploče i donošenje, prema potrebi nastavnih sredstava i pomagala,
· prijavljuju učiteljima početkom svakog nastavnog sata odsutne učenike,
· izvješćuje učitelja o nađenim predmetima, a nađene predmete predaju dežurnoj spremačici, administrativnim djelatnicima Škole ili ravnatelju,
· obavljaju ostale radnje u dogovoru s učiteljem i razrednikom,
· nakon završetka nastave posljednji napuštaju učionicu uz prethodnu provjeru ispravnost učionice, oštećenja zidova, klupa, stolaca i ostalog inventara te o uočenim oštećenjima izviješćuju predmetnog učitelja ili ravnatelja.
(3)U slučaju zanemarivanja svojih obveza, razrednik može promijeniti redare.

Članak 15.

(1)Učenici konzumiraju obrok preko velikog odmora u pravilu na vanjskim prostorima Škole.
(2)Za vrijeme konzumiranja moraju paziti na čistoću svoje okoline, pri tome pazeći da ne prolijevaju napitke, a sve otpatke stavljaju u koš za otpatke.

Članak 16.

(1) U svim prostorima Škole  koja su opisana člankom  2. ovog Pravilnika, učenik ne smije koristiti informacijsko-komunikacijske uređaje, posebno mobilne uređaje, koji mogu ometati rad i boravak učenika i ostalih osoba u Školi.
(2) Učitelj, stručni suradnik ili ravnatelj koji primijeti da učenik koristi mobitel ili slični komunikacijsko-informacijski uređaj oduzet će ga učeniku i odnijeti u stručnu službu, gdje će uređaj biti pohranjen, dok ga ne preuze roditelj ili skrbnik učenika.
(3) Iznimno se u prostoru Škole mogu koristiti informacijsko-komunikacijski uređaji, ali samo u edukativne, zdravstvene i druge svrhe uz odobrenje Škole i prethodnu najavu ravnatelju, stručnoj službi ili predmetnom učitelju.
(4) Na sve ostale situacije vezane uz korištenje i zabranu korištenja informacijsko-komunikacijskih uređaja, koje nisu regulirane ovim Pravilnikom, smisleno se primjenjuju odredbe važećeg Zakona o odgoju i obrazovanju u osnovnoj i srednjoj školi te Pravilnika o kriterijima za izricanje pedagoških mjera odnosno njegovih izmjena i dopuna (NN 22/26).


III.PRAVILA MEĐUSOBNIH ODNOSA UČENIKA

Članak 17.

U međusobnim odnosima učenici:
- trebaju pružati pomoć drugim učenicima Škole,
- ne smiju ometati druge učenike u učenju i praćenju nastave
-  dužni su omogućiti drugim učenicima da iznose svoje mišljenje,
- trebaju dati primjeren savjet drugim učenicima u skladu s njihovim interesima
- trebaju informirati druge učenike o događajima u Školi,
- mogu predlagati osnivanje učenički udruga,
- mogu predlagati volonterske akcije,
- trebaju poštovati i njegovati spolnu ravnopravnost
- mogu ustrojavati razne oblike kulturno-umjetničkih, sportskih i drugih sličnih sadržaja.


Članak 18.

(1)Međusobne sporove učenici ne smiju rješavati svađom i fizičkim obračunom, uvredama, širenjem neistina i sličnim radnjama.
(2)U slučaju međusobnog spora učenici su dužni zatražiti pomoć razrednika, dežurnog učitelja, stručnog suradnika, operativnog djelatnika za sigurnost i civilnu zaštitu ili ravnatelja

Članak 19.

(1)Učenici su uz pomoć razrednika, dužni dogovoriti pravila ponašanja u razrednom odjelu u cilju prevencije nasilnog ponašanja, promicanje konstruktivnih oblika međusobne komunikacije i osiguravanje pomoći u rješavanju neprimjerenih situacija.
(2)Dogovorena pravila ponašanja učenici svakog razrednog odjela dužni su istaknuti na vidljivom mjestu u matičnoj učionici, odnosno u predmetnoj učionici njihovog razrednika.

Članak 20.

(1) U slučaju prijave nasilja ili dojave o nasilju među djecom imenovana stručna osoba za koordiniranje aktivnosti vezanih za problematiku nasilja u Školi- ravnatelj ili osoba koja je u slučaju njezine odsutnosti zamjenjuje, dužna je postupiti prema propisima koje je donijelo nadležno ministarstvo.
(2) Nasiljem među djecom i mladima smatra se svako namjerno fizičko ili psihičko nasilno ponašanje usmjereno prema djeci i mladima od strane njihovih vršnjaka učinjeno s ciljem povrjeđivanja, a koje se neovisno o mjestu izvršenja, može razlikovati po obliku, težini, intenzitetu i vremenskom trajanju i koje uključuju ponavljanje istog obrasca te odražava neravnopravan odnos snaga (jači protiv slabijeg ili grupa protiv pojedinca).
(3) Nasilje među djecom i mladima smatra se osobito:
- namjerno uzrokovani fizički napad u bilo kojem obliku, primjerice udaranje, guranje, gađanje, šamaranje, čupanje, zaključavanje, napad različitim premetima, pljuvanje i slično bez obzira da li je kod napadnutog djeteta nastupila tjelesna povreda,
- psihičko i emocionalno nasilje prouzročeno opetovanim ili trajnim negativnim postupcima od strane jednog djeteta ili više djece. Negativni postupci su: ogovaranje, nazivanje pogrdnim imenima, ismijavanje, zastrašivanje, izrugivanje, namjerno zanemarivanje i isključivanje iz skupine kojoj pripada ili isključivanje i zabranjivanje sudjelovanja u različitim aktivnostima s ciljem nanošenja patnje ili boli, širenje glasina s ciljem izolacije djeteta od ostalih učenika, oduzimanje stvari ili novca, uništavanje ili oštećivanje djetetovih stvari, ponižavanje, naređivanje ili zahtijevanje poslušnosti ili na drugi način dovođenje djeteta u podređeni položaj, kao i sva druga ponašanja počinjena od djeteta i mlade osobe (unutar kojih i spolno uznemiravanje i zlostavljanje) kojima se drugom djetetu namjerno nanosi fizička i duševna bol ili sramota.
(4) Pod pojmom nasilništva podrazumijeva se nekoliko faktora, i to:
-namjera da se nanese ozljeda ili šteta,
-intenzitet i trajanje,
-moć nasilnika,
-ranjivost žrtve,
-manjak podrške,
-posljedice.
(5) Pojam normalnog sukoba vršnjaka ima slijedeća obilježja:
- ne postoje elementi navedeni za nasilništvo,
-učenici ne inzistiraju da nešto mora biti po njihovom pod svaku cijenu,
-učenici mogu iznijeti razloge zašto su u sukobu,
-učenici se mogu ispričati ili uz posredništvo stručne službe, suglasno prihvatiti ponuđeno rješenje situacije,
-učenici mogu slobodno iznijeti argumente kako bi obranili svoje stavove,
-učenici mogu promijeniti temu i maknuti se iz potencijalno konfliktne situacije.

III. PRAVILA MEĐUSOBNIH ODNOSA UČENIKA I RADNIKA ŠKOLE

Članak 21.

Učenici su dužni pristojno se i kulturno ponašati prema učiteljima i drugim radnicima Škole, a svi radnici Škole dužni su uljudno se ponašati prema učenicima.

Članak 22.
(1)Učenici smiju samo uz dopuštenje ravnatelja, stručne službe ili predmetnog učitelja ulaziti u zbornicu te u ostale službene prostore Škole u kojima se izvodi nastava.
(2)Kod ulaska u učionicu ili drugi prostor u kojem se održava nastava, učenik prvo treba pokucati, a zatim tiho ući i priopćiti učitelju razlog dolaska, a zadatak zbog kojeg je došao može obaviti uz odobrenje učitelja.

V.  DJELATNICI

Članak 23.

(1)Učitelji su dužni doći u Školu najkasnije 15 minuta prije početka nastave.
(2)Za vrijeme malog odmora svi učitelji  su dežurni u hodniku gdje imaju nastavu , učenici poredani čekaju ispred vrata njihov znak da uđu u učionicu.
(3)Na početku velikog odmora isprate učenike i zaključavaju učionice.
(4)Učitelji su obvezni pravovremeno obavijestiti o svom izostanku s posla ravnatelja i/ili administrativnog djelatnika. U slučaju bolesti dužni su obavijestiti i računovodstvo Škole.
(5)Obvezni su temeljito proučiti i pridržavati se Kućnog reda.

Članak 24.

(1)U Školi za vrijeme rada dežuraju učitelji.
(2)Obveze i odgovornosti dežurnih učitelja određuje ravnatelj u skladu s općim aktima Škole i zakonskim propisima.
Učitelji dežuraju na osnovu rasporeda koji je sastani dio Godišnjeg plana i programa rada Škole, kojeg određuje ravnatelj.
Raspored je oglašen na mrežnoj stranici Škole, oglasnoj ploči škole i u zbornici.

(3)DEŽURNI UČITELJI RAZREDNE I PREDMETNE NASTAVE:
· dolazi 15 minuta prije početka nastave
· pazi na red i disciplinu u Školi prilikom početka jutarnje odnosno poslijepodnevne smjene,
· pazi na red i disciplinu za vrijeme odmora ( malih i velikog).
· pazi da se poštuju odredbe Kućnog reda te o kršenju obavještava ravnatelja/stručnog suradnika/razrednika, o kvarovima i šteti obavještavaju domara Škole, u slučaju odsustva domara, o tome obavještavaju administrativno osoblje
· u slučaju ozljede ili neprimjerenog ponašanja opisanog ranije u Kućnom redu
dežurni učitelj dužan je razgovarati s učenicima uključenim u događaj, u slučaju povrede i nasilja (sumnje na nasilje) postupiti prema (Protokolu o postupanju u slučaju nasilja među djecom i mladima Ako je potrebno prema procjeni odmah zvati hitne službe, obavijestiti ravnatelja/stručnog suradnika/roditelja.
VELIKI ODMOR UČENIKA
· Tijekom velikog odmora učenika na školskim igralištima dežuraju četiri učitelja/stručni suradnik
· [image: ]Posebnu pozornost dežurni učitelji dužni su usmjeriti na sigurnost i neprimjerena ponašanja učenika sukladno Kućnom redu škole, Mjerama sigurnosti i protokolu o ulasku i izlasku u školu te Protokolu o postupanju u slučaju nasilja među djecom i mladima.
MALI ODMOR UČENIKA
· Tijekom malog odmora učenika učenici prelaze iz učionice u učionicu (prema rasporedu rada), ne zadržavaju se po hodnicima i sanitarnim čvorovima.
· Dežurni učitelji i svi predmetni učitelji usmjeravaju učenike i potiču ih na primjereno ponašanje tijekom izmjene učionica.

Članak 25.

(1)Zabranjeno je pušenje u svim unutarnjim i vanjskim prostorima Škole.
(2)Urednost i čistoća učionica, prostorija i okoliša zgrade mjerilo je kulture i odgovornosti učenika i zaposlenih koji u njoj borave.
(3)Za čistoću i estetski izgled prostorija brinu se učenici i radnici Škole, a održavanje čistoće obavlja tehničko osoblje (spremačice).
(4)Obveza je učenika i radnika Škole da nakon završetka nastave, odnosno svojih poslova, ostave svoje radno mjesto uredno.
(5)Obveza je tehničkog osoblja (spremačica) da provjeravaju čistoću i urednost svih unutarnjih i vanjskih prostora škole, sanitarnih čvorova i redovito ih nadopunjavaju papirom i sredstvima za pranje ruku.

Članak 26.

(1)Kućni majstori-domari vode brigu o potrebnoj zagrijanosti školskih prostorija i školskom vrtu. Redovito obilaze sve učionice i odstranjuju nastale kvarove. U slučaju da ne mogu odstraniti kvar o tome trebaju odmah obavijestiti ravnatelja/tajnika Škole.
(2)Nakon prestanka rada Škole operativni djelatnosti za sigurnost i civilnu zaštitu zaključavaju ulazna vrata  škole

IV. PRAVILA SIGURNOSTI I ZAŠTITE OD SOCIJALNO NEPRIHVATLJIVIH OBLIKA PONAŠANJA, DISKRIMINACIJE, NEPRIJATELJSTVA I NASILJA


Članak 27.

Radnici Škole u suradnji s učenicima dužni su se skrbiti za siguran boravak i rad u Školi.


Članak 28.

(1)  Učitelj ne smije za vrijeme nastave slati učenika izvan prostora Škole ili ga kažnjavati udaljavanjem iz učionice.
(2)  Ako učenik ometa nastavu, učitelj šalje predsjednika razreda zajedno s tim učenikom u stručnu službu te nakon obavljenog razgovora učenici se vraćaju u razred.
(3)  Učiteljima i pomoćnicima u nastavi nije dopušteno korištenje mobilnog telefona tijekom nastave i drugih oblika odgojno-obrazovnog rada ili održavanja sjednica stručnih tijela Škole.


Članak 29.

(1) U Školi za vrijeme rada dežuraju radnici Škole.
(2) Raspored tehničkog osoblja utvrđuje ravnatelj i tajnik, a raspored dežurstva satničar.
(3) Dežurstvo na porti Škole obavlja operativni djelatnik za sigurnost i civilnu zaštitu, a po potrebi spremačice i kućni majstori.

Članak 30.

(1)U prostoru Škole je svakome zabranjeno izražavanje diskriminacije na osnovi rase, etničke pripadnosti, boje kože, spola, jezika, vjere, političkog ili drugog uvjerenja, nacionalnog ili socijalnog podrijetla, imovnog stanja, članstva u građanskim udrugama, obrazovanja, društvenog položaja, bračnog ili obiteljskog statusa, dobi, zdravstvenog stanja, invaliditeta, rodnog identiteta, izražavanja ili spolne orijentacije.
(2)Svatko tko kod drugih uoči postupanje protivno stavku 1 ovog članka, treba svoje saznanje priopćiti nadležnim službama Škole ili osobama zaduženima za zaštitu prava radnika.
(3)Od osobe koja i nakon upozorenja iz stavka 2. ovoga članka nastavi s kršenjem zabrane iz stavka 1. ovoga članka, treba zatražiti da se udalji iz prostora protupravnog činjenja.
(4)Ako se osoba ne udalji iz prostora protupravnog činjenja, svatko se za pomoć treba obratiti nadležnoj policijskoj postaji.

Članak 31.
Škola je obvezna slučajeve nasilja prijaviti nadležnom tijelu za socijalni rad, policijskoj postaji, ministarstvu te u slučaju opravdanosti i državnom odvjetništvu.

Članak 32.
(1) Stručna služba vodi evidenciju o neprihvatljivim ponašanjima učenika.
(2) O neprihvatljivim ponašanjima učenika radnici Škole dužni su u što kraćem roku izvijestiti ravnatelja. (3) U slučaju privremene nenazočnosti ravnatelja, radnici Škole dužni su ga o tome izvijestiti u što kraćem roku po njegovom povratku.

Članak 33.

(1) Radi prevencije i uklanjanja neprihvatljivih oblika ponašanja, stvaranja uvjeta za sigurnost učenika, Škola je dužna pružati savjetodavni rad učenicima i brinuti se o učenicima na druge načine odrađene Statutom škole te ostalim zakonskim i podzakonskim propisima i protokolima koji reguliraju navedenu materiju.
(2) Prevencija neprihvatljivih oblika ponašanja provodi se prema školskom preventivnom programu koji je sastani dio Kurikuluma, sukladno općim propisima.


V. RODITELJI

Članak 34.

(1) Roditelji posjećuju Školu radi prisustvovanja roditeljskim sastancima, sastancima Vijeća roditelja, individualnim razgovorima s razrednicima i predmetnim učiteljima, stručnom službom, ravnateljem, a pri rješavanju administrativnih poslova posjećuju tajništvo ili računovodstvo Škole.
(2) Roditelji su dužni najmanje dva puta u polugodištu doći na informacije razredniku, a prema potrebi i predmetnom učitelju.
(3) Roditelji mogu dobiti informacije o učenju i vladanju učenika tijekom cijele nastavne godine osim zadnja dva tjedna, kako se ne bi ometao nastavni proces. Iznimke mogu postojati u posebnim situacijama: hitni razgovori vezani uz ponašanje ili sigurnost učenika, poziv škole ili razrednika.
(4) Roditelji su dužni odazvati se  na razgovor po službenom pozivu Škole.
(5) Roditelji dolaze u Školu samo u vrijeme individualnih primanja ili održavanja roditeljskih sastanaka.
(6) Raspored primanja roditelja na individualne razgovore planira se na početku nastavne godine, roditelji trebaju biti upoznati , s time da je raspored primanja istaknut na mrežnim stranicama Škole 
(7) U cilju sigurnosti učenika i imovine roditelji/skrbnici i ostale stranke pri ulasku u Školu javlja su obvezno operativnom djelatniku za sigurnost i civilnu zaštitu na glavnom ulazu u Školu. Ulaze u Školu isključivo uz prethodnu najavu ili dogovor.
	
	Članak 35.

(1)Roditelji su dužni doći u Školu na poziv razrednika, stručnih suradnika ili ravnatelja kada se radi o kršenju odredbi Kućnog reda i preuzeti odgovornost u skladu s načelima odgovornog roditeljstva.
(2)Roditelji čije dijete nanese štetu Školi ili drugom učeniku dužni su štetu nadoknaditi. (3)Roditelji su dužni upoznati se s odredbama ovog Pravilnika.

VI. ODNOSI RADNIKA ŠKOLE I RODITELJA

Članak 36.
(1)Radnici Škole dužni su se uljudno ophoditi s roditeljima i drugim osobama u Školi.
(2)Od roditelja učenika Škole očekuje se uljudna i dobronamjerna suradnja i komunikacija sa svim radnicima Škole.

Članak 37.
(1)Ravnatelj Škole u svoje uredovno vrijeme prima roditelje na razgovor.
(2)U slučaju hitnosti, a prema prethodnoj najavi, ravnatelj može i izvan uredovnog vremena primiri roditelje učenika na razgovor.
(3)Ravnatelj je dužan izvijestitit radnika o kojem roditelj govori i razgovarati s tim radnikom, a po potrebi dogovoriti i zajednički razgovor.

Članak 38.
(1)Roditeljima nije dopušteno prijetiti, vrijeđati, psovati i širiti neistine i tjelesno napadati radnika Škole, učenika ili drugog roditelja.
(2)U slučaju postupanja iz stavka 1. ovog članka, Škola je dužna obavijestiti policiju.

Članak 39.
Svaku povredu vlastitih prava roditelj može prijaviti tijelu neposredno nadređenom počinitelju:
· Sukob s učenicima prijavljuje dežurnom učitelju, razredniku ili stručnoj službi
· Sukob s tehničkim osobljem tajnikom Škole ili ravnatelju
· Sukob s učiteljem ili stručnim suradnikom ravnatelju Škole
· Sukob s odraslima u Školi koji nisu radnici prijavljuje policiji



VIII.ŠKOLSKA IMOVINA

Članak 40.

(1))Svi učenici i djelatnici Škole dužni su čuvati školsku i osobnu imovinu.
(2)Radnici i učenici Škole ne mogu bez odobrenja ravnatelja iznositi iz škole i rabiti u privatne svrhe školsku imovinu.
(3)Svaka nastala šteta odmah se prijavljuje dežurnom učitelju, razredniku, predmetnom učitelju, a oni o tome izvještavaju kućnog majstora i ravnatelja, a u slučaju njihove odsutnosti administrativne djelatnike.
(4)Svi djelatnici i učenici su dužni provoditi mjere štednje (zatvaranje slavina, isključivanje rasvjetnih tijela, čuvanje zidova, školskog namještaja, nastavnih sredstava i pomagala i ostalog inventara).

(5)Nakon isteka radnog vremena radnici su dužni uredno pospremiti radne materijale, zatvoriti prozore, isključiti električne uređaje i zaključati radne prostorije.
(6)Nađene stvari učenici i djelatnici Škole predaju dežurnom učitelju, spremačici, administrativnim djelatnicima koji ih do pronalaženja vlasnika pohranjuju na sigurno mjesto.
(7)Učenik koji izgubi predmet javlja se spremačicama.

Članak 41.

(1)Ostavljeni predmeti koji su osobno vlasništvo učenika ( odjeća, obuća i sl.) čuvaju se u školi do 1. srpnja tekuće školske godine. Nakon toga datuma Škola ne odgovara za iste.
Škola ne odgovara za nestanak stvari učenika tijekom njihovog boravka u prostoru Škole, bilo da se radi o unutarnjem ili vanjskom prostoru.
(2)Prilikom napuštanja Škole, radnici i učenici trebaju ponijeti svoje stvari.
(3)Svu nastalu štetu na imovini škole nadoknađuju učenici počinitelji, popravkom ako je moguće ili roditelji učenika počinitelja, popravkom ili novčanom naknadom u vrijednosti nastale štete na IBAN Škole.
Novčani iznos za naknadu štete uplaćuje roditelj, odnosno skrbnik.
Roditelj, odnosno skrbnik učenika, dužan je štetu nadoknaditi u roku od 8 dana.
Radnici Škole moraju se racionalno koristiti sredstvima Škole koja su im stavljena na raspolaganje.
 
Članak 42.
(1)Nakon isteka radnog vremena radnici su dužni pospremiti radne materijale, zatvoriti prozore, isključiti električne aparate i rasvjetu i zaključati radne prostorije ( osim ako nije drugačije dogovoreno s ravnateljem).
(2)Svaki uočeni kvar na instalacijama električne struje, vodovoda, grijanja ili drugi kvar, radnici i učenici obavezni su prijaviti ravnatelju, tajniku ili stručnoj službi Škole.

Članak 43.
U slučaju elementarne nepogode, ratnog stanja ili druge neposredne ugroze, prava i obveze učitelja, učenika i roditelja, razrednika i svih radnika Škole propisane ovim Pravilnikom usklađuju se i prilagođavaju sukladno odlukama nadležnog ministarstva, Vlade republike Hrvatske, HZJZ te osnivača Škole.


VII. ŠKOLSKA KNJIŽNICA

Članak 44.
(1) U školskoj knjižnici učenici se trebaju ponašati kulturno, ne smiju uništavati inventar knjižnice niti knjige te se trebaju pridržavati svih zahtjeva knjižničara koji su u skladu sa ovim Pravilnikom, Statutom Škole te ostalim školskim dokumentima.
(2) Boravak u knjižnici namijenjen je isključivo posudbi knjiga, radu i učenju.
(3) Ako učenik neprimjerenim ponašanjem ometa rad ostalih učenika u knjižnicii/ili rad školskog knjižničara te odbija poslušati njegove upute, on će o tome obavijestiti razrednika i/ili stručnog suradnika Škole.
(4) Učenici su dužni posuđene knjige čuvati i vratiti neoštećene i na vrijeme.
(5) Učenici posuđuju knjige prije ili poslije nastave ili za vrijeme odmora, osim ako nije drugačije dogovoreno s ravnateljem i knjižničarom.
(6) Uništenu ili izgubljenu knjigu učenik je dužan nadomjestiti novom knjigom.

VIII. KRŠENJE KUĆNOG REDA

Članak 45.

(1)Postupanje prema odredbama ovog Pravilnika sastavni je dio radnih obveza radnika i učenika Škole. Radnik koji postupi suprotno odredbama Pravilnika, odgovoran je za povredu radne obveze.
(2)Učenik koji postupi suprotno odredbama Kućnog reda, odgovoran je prema općim aktima Škole i Pravilniku o izricanju pedagoških mjera.

Članak 46.

[image: ](1)Zbog povreda dužnosti, neispunjavanja obveza i nasilničkog ponašanja u Školi učenicima se može izreći pedagoška mjera.
(2)Uvjeti, način i postupak izricanja pedagoške mjere, utvrđen je odredbama važećeg Zakona o odgoji i obrazovanju u osnovnoj i srednjoj školi i temeljem odredbi Pravilnika o izricanju pedagoških mjera.
(3)Škola je dužna pedagoške mjere provoditi poštujući učenikovu mentalnu i socijalnu zrelost, opće stanje, osjetljivost i druge okolnosti koje utječu na njegov razvoj.
(4)Pored navedenih činjenica utvrđuju se sve činjenice učenikovog razvoja, obiteljskih i drugih okolnosti u kojima živi.
(5)Ako se u vrijeme izvođenja izvanučionične nastave, te drugih aktivnosti koje su u funkciji ostvarivanja odgojno-obrazovnih ciljeva i zadaća kulturne i javne djelatnosti školske ustanove utvrdi kršenje Pravilnika roditelj je dužan doći po učenika.

Članak 47.

(1)Temeljem Zakona o provedbi Opće uredbe o zaštiti podataka razrednik nema na temelju čega odlučiti kojem djetetu ustupiti gratis odlazak na izlet, terensku nastavu ili posjet izvan škole.
(2)Roditelj koji smatra da njegovo dijete ima pravo na gratis izlet, terensku nastavu ili posjet izvan škole dužan je tijekom rujna o tome pismenim putem obavijestiti razrednika kako bi razrednik sagledao situaciju, procijenio ili napravio plan dodjeljivanja gratisa o čemu će pravodobno obavijestiti roditelja učenika koji je izabran.

Članak 48.

(1) Radnik koji postupi suprotno odredbama ovog Pravilnika, odgovoran je za težu povredu radne obveze.
(2) Učenik koji postupi suprotno odredbama ovog Pravilnika, odgovoran je prema zakonskim i podzakonskim te općim aktima Škole.

Članak 49.

(1) Osobu koja za vrijeme boravka u Školi krši Kućni red, odnosno odredbe ovog Pravilnika, operativni djelatnik za sigurnost i civilnu zaštitu udaljit će iz prostora Škole te o ovome izvijestiti ravnatelja ili će ravnatelj udaljiti takvu osobu te po potrebi pozvati policiju.
(2) Osobu koja nije korisnik usluga Škole i koja nema prethodno dopuštenje ili dokaz o odobrenju za posjetu ili boravak, svaki radnik je dužan udaljiti iz prostora Škole.
(3) Ukoliko osoba ne želi napustiti prostor Škole, radnik će o tome odmah izvijestiti ravnatelja ili drugu ovlaštenu osobu/operativnog djelatnika za sigurnost i civilnu zaštitu, bez obzira na doba dana u kojem se osoba zatekne u prostoru Škole.


(4)Prema roditeljima Škola ne poduzima mjere, osim u cilju zaštite djece i o tome obavještava Centar za socijalnu skrb, Policijsku upravu ili Ured pravobraniteljice za djecu. Iznimno, Škola o kršenju Pravilnika obavještava policiju ako je ugrožena sigurnost nekog od radnika ili učenika Škole od strane roditelja.


IX. PRIJELAZNE I ZAVRŠNE ODREDBE

Članak 50.
Stupanjem na snagu ovog Pravilnika o kućnom reda prestaje važiti Pravilnik o kućnom redu od 15. siječnja 2025. KLASA: 011-03/25-02/2, URBROJ: 2117-142-04-25-1.

[bookmark: _GoBack]Članak 51.
Ovaj Pravilnik stupa na snagu osmog dana od objave na oglasnoj ploči Škole.


KLASA:011-03/26-02/3 URBROJ:2117-142-04-26-1


Ravnateljica škole:	Predsjednica Školskog odbora:


Žana Dodig, prof.	Ivana Jerković, prof.






Ovaj Pravilnik je objavljen na oglasnoj ploči Škole dana 26. lipnja 2026. te je stupio na snagu 4.srpnja 2026.

